हैंसनी एह् दिक्खियै घाबरी गेई। उन्न चतर्फी नजर फेरी ते दिक्खेआ जे कोई माह्‌नू दरेआ दै कण्ढे टल्ले तोआरियै ते कन्नै रतनें दी मालां टल्लें पर रक्खियै नौह्‌न लगा हा। हैंसनी नै ओह् माला चुक्की लैती ते झूरै गी दसदी अग्गें अग्गें उड्डरदी गेई। झीर बी मालां दै लालचें उसदे पिच्छै पिच्खै द्रौड़द गेआ। मती दूर हैंसनी नै इक प्हाड़ै दी टीह्‌सी पर ओह् मालां जाई टकाई। झीर बी उस प्हाड़ै पर चढ़न लगा। एह् दिक्खियै हैंसनी झटपट उत्थै जाई पुज्जी जित्थै जालै च हैंस फसे दा हा। कोल गै इक बूह्‌टे पर सुत्ते दे बान्दरै दी अक्खीं च उन्न ठुंग्गा मारेआ। बान्दर रोहें होआं दा उट्ठेया ते उन्न जल पुट्टी सुट्टेआ। सारे हैंस उड्डरी गै। हैंसे दी जोड़ी परतियै मिली बैठी ते खुशी खुशी रौह्‌न लगी पेई। रतने दी मालां लेइयै जिसलै झीर प्हाड़ै शा ख’ल्ल उतरी आया तां माला दा असली मालक उत्थै पुज्जी गेदा हा। झीर उसी दिक्खियै डरै ने कम्बी गेआ। मालां दे मालकै उसी ताड़ी लैत्ता ते उसशा मालां खोइयैं उसदा हत्थ कप्पी दित्ता।